**Mandriva Linux** (πρώην **Mandrakelinux** ή **Mandrake Linux**) είναι μια Γαλλική διανομή GNU/Linux που αναπτύσσεται και διανέμεται από την εταιρία Mandriva (πρώην Mandrakesoft). Χρησιμοποιεί τον διαχειριστή πακέτων RPM Package Manager. Το Mandriva Linux εκδίδεται κάθε 18 μήνες για σημαντικές αναβαθμίσεις (Πυρήνας Linux, λογισμικό συστήματος κ.α.) και κάθε 12 μήνες αναβαθμίσεις για το περιβάλλον εργασίας (διαχειριστής παραθύρων, φυλλομετρητής, κ.α).

Ιστορία
-------

Η πρώτη έκδοση (Ιούλιος 1998) βασιζόταν στο Red Hat Linux (5.1) και στο KDE 1.0. Απέκλινε αρκετά από το Red Hat Linux και περιλάμβανε έναν αριθμό από εργαλεία τα οποία απευθύνονταν περισσότερο στην εύκολη διαχείτιση του συστήματος. Εμπνευστής του Mandriva Linux ήταν ο Gaël Duval, του οποίου η ιδέα ήταν η ευκολία χρήσης για τους νέους χρήστες στον κόσμο του Linux. Ο Duval ήταν επίσης και συνιδρυτης της MandrakeSoft αλλά απολύθηκε το 2006 από την εταιρία. 

### Αλλαγή ονομάτων

Από το ξεκίνημα της μέχρι την έκδοση 8.0, το Mandrake ονομαζόνταν Linux-Mandrake. Από την έκδοση 8.1 έως την έκδοση 9.2 ονομάζονταν Mandrake Linux. 

Τον Φεβρουάριο του 2004 η Mandrakesoft έχασε μια δίκη ενάντιο της Hearst Corporation, οι οποία είναι ιδιοκτήτρια της Kings Features. Η Hearst ισχυρίστηκε ότι η Mandrakesoft παραβίασε τους πνευματικούς όρους της Kings Features, η οποία έχει έναν χαρακτήρα ονόματι Mandrake The Magician. Τότε η Mandrakesoft άλλαξε το όνομα του Mandrake Linux σε Mandrakelinux. Δηλαδή αυτό που έκανε ήταν να βγάλει το κενό από τις 2 λέξεις, να τις ενώσει μεταξύ τους και να κάνει πεζό το πρώτο γράμμα του Linux. Ταυτόχρονα και το Mandrake Move έγινε Mandrakemove.

Τον Απρίλιο του 2005 η Mandrakesoft ανακοίνωσε την συνεργασία και ένωση της με την Βραζιλιάνικη εταιρία Conectiva. Λόγω της ένωσης και λόγο της διαμάχης με την Hearst, οι 2 εταιρίες αποφάσισαν να δημιουργήσουν το όνομα Mandriva, και πως στο εξής Mandriva θα είναι και το όνομα των προϊόντων της.

Χαρακτηριστικά
--------------

Τα κυριότερα χαρακτηριστικά του Mandriva Linux είναι:

### Εγκατάσταση, έλεγχος, διαχείριση

Στο Mandriva Linux εμπεριέχεται ένα σύνολο εργαλείων στο **Mandriva Control Center** ονομάζεται επίσης **drakconf** τα οποία ονομάζονται *Drakes* ή *Draks* και διευκολύνουν τη ρύθμιση του Mandriva Linux. Παραδείγματος χάρη το *MouseDrake* βοηθάει στη ρύθμηση του ποντικιού, το *DiskDrake* ρύθμιση και δημιουργία κατατμήσεων δίσκου, το *drakconnect* για την ρύθμιση του δικτύου. Είναι γραμμένα σε GTK+ και Perl. 

### Περιβάλλον εργασίας

Το Mandriva Linux χρησιμοποιεί ως περιβάλλον εργασίας το KDE, GNOME αλλά επίσης περιέχει και τα Xfce και twm.

### Θέματα

Στο Mandriva Linux υπάρχουν διάφορα θέματα εγκατεστημένα από προεπιλογή όπως Galaxy, Galaxy II, Ia Ora.

### Διαχείριση Πακέτων Λογισμικού

Το Mandriva Linux χρησιμοποιεί ένα διαχειριστή πακέτων που ονομάζεται urpmi, το οποίο λειτουργεί ως περιτύλιγμα του συστήματος διαχείρισης RPM. Είναι παρόμοιο με το *apt-get*, ή το *YUM* ως προς το ότι επιτρέπει την απρόσκοπτη εγκατάσταση ενός συγκεκριμένου πακέτου λογισμικού με την αυτόματη εγκατάσταση όλων των άλλων πακέτων που χρειάζονται για να τρέξει σωστά το πακέτο που προσπαθούμε να εγκαταστήσουμε. Είναι, επίσης, "διαφανές" στη χρήση πηγών λογισμικού, χάρη στην ικανότητά του να μπορεί να ανακτήσει πακέτα από διάφορα μέσα, συμπεριλαμβανομένων του δικτύου/Διαδικτύου, των CD/DVD και των τοπικών δίσκων. Το urpmi έχει και ένα εύκολο στη χρήση γραφικό περιβάλλον που ονομάζεται Rpmdrake, το οποία έχει ενσωματωθεί στο Mandriva Control Center.

Απομακρυσμένες πηγές για urpmi/Rpmdrake μπορούν να προστεθούν κατά την εγκατάσταση των πρόσφατων εκδόσεων του Mandriva Linux. Μετά την εγκατάσταση, μπορούν να προστεθούν μέσα από μια επιλογή στον "Διαχειριστή Πηγών Λογισμικού", ή με τη χρήση εντολών στη κονσόλα είτε χειροκίνητα, είτε από μία από τις πολλές τοποθεσίες, όπως είναι το Easy Urpmi. Αυτή η λειτουργία επιτρέπει στο χρήστη να επιλέξει το σύνολο ή μέρος των διαφόρων αποθετηρίων λογισμικού που διατίθενται για το Mandriva Linux και μπορεί να διευρύνει κατά πολύ το ποσό του λογισμικού που ο χρήστης μπορεί να εγκαταστήσει μέσω του συστήματος urpmi. Οδηγίες σχετικά με την προσθήκη αποθετηρίων και την εγκατάσταση του λογισμικού μπορούν να βρεθούν στο Mandriva Wiki.

### Live USB

Live USB για το Mandriva Linux μπορεί να δημιουργηθεί χειροκίνητα ή με το UNetbootin.

Διαθεσιμότητα
-------------

Υπάρχουν τέσσερις εκδoχές:

* Mandriva Free
* Mandriva One
* Mandriva Powerpack
* Mandriva Flash

### Σύγκριση εκδοχών

|  | Mandriva Free | Mandriva One | Mandriva Powerpack | Mandriva Flash |
| --- | --- | --- | --- | --- |
| **Προτείνεται για:** | Προχωρημένους | Εύκολη εγκατάσταση και διαμοιραση. | Πλήρης εμπειρία και υποστήριξη. | Εύκολη μεταφορά. |
| **Ιδιοκτητοι οδηγοί:** | Καθόλου | Ναι, για Wi-Fi και κάρτες γραφικών (ATI, Intel, nVidia, Poulsbo) | Ναι, για Wi-Fi και κάρτες γραφικών (ATI, Intel, nVidia, Poulsbo) |
| **Ιδιόκτητο λογισμικό:** | Καθόλου. | Flash | Flash, Fluendo DVD Reader, Fluendo Codecs, Acrobat Reader, Skype, Opera, Arkeia, VMWare | Flash, Fluendo, Codecs, Skype |
| **Υποστήριξη:** | Κοινότητα | Κοινότητα | Κοινότητα & Mandriva | Κοινότητα & Mandriva |
| **Τεκμηριωση:** | Online | Online | Online και σε δυνατότητα εκτύπωσης | Online και σε δυνατότητα εκτύπωσης |
| **Τιμή & διαθεσιμότητα:** | Δωρεάν λήψη. | Δωρεάν λήψη & αγορά σε CD € 19,90 | Αγορά € 49 | Αγορά € 49,90 |

Εκδόσεις
--------

### Πίνακας εκδόσεων

| Έτος | Νούμερο | Όνομα |
| --- | --- | --- |
| 1998 | 5.1 | Venice |
| 1998 | 5.2 | Leeloo |
| 1999 | 5.3 | Festen |
| 1999 | 6.0 | Venus |
| 1999 | 6.1 | Helios |
| 2000 | 7.0 | Air |
| 2000 | 7.1 | Helium |
| 2000 | 7.2 | Odyssey (στη δοκιμαστική έκδοση ονομαζόνταν Ulysses) |
| 2001 | 8.0 | Traktopel |
| 2001 | 8.1 | Vitamin |
| 2002 | 8.2 | Bluebird |
| 2002 | 9.0 | Dolphin |
| 2003 | 9.1 | Bamboo |
| 2003 | 9.2 | FiveStar |
| 2004 | 10.0 | Community and Official |
| 2004 | 10.1 | Community |
| 2004 | 10.1 | Official |
| 2005 | 10.2 | Limited Edition 2005 |
| 2005 | 2006.0 | Mandriva Linux 2006 |
| 2006 | 2007 | Mandriva Linux 2007 |
| 2007 | 2007.1 | Mandriva Linux 2007 Spring |
| 2007 | 2008.0 | Mandriva Linux 2008 |
| 2008 | 2008.1 | Mandriva Linux 2008 Spring |
| 2008 | 2009.0 | Mandriva Linux 2009 |
| 2009 | 2009.1 | Mandriva Linux 2009 Spring |
| 2009 | 2010.0 | Mandriva Linux 2010 |

Παραπομπές
----------

1. ↑  «Mandriva 2011 "Hydrogen" is out!» (στα Αγγλικά). 28 Αύγουστος 2011. Αρχειοθετήθηκε από το πρωτότυπο στις 23 Ιουνίου 2013. Ανακτήθηκε στις 23 Ιουνίου 2013.
2. ↑  «Mandriva 2011 RC2 is out!» (στα Αγγλικά). 27 Ιουλίου 2011. Αρχειοθετήθηκε από το πρωτότυπο στις 23 Μαΐου 2015.
3. ↑  «Άδεια». Αρχειοθετήθηκε από το πρωτότυπο στις 13 Φεβρουαρίου 2010. Ανακτήθηκε στις 18 Φεβρουαρίου 2010.
4. ↑  «Πολιτική εκδόσεων και αναβαθμίσεων Mandriva». Mandriva. Ανακτήθηκε στις 18 Μαρτίου 2010. [*νεκρός σύνδεσμος*]
5. ↑  «Ιστορία του Mandriva». Mandriva. Ανακτήθηκε στις 18 Μαρτίου 2010. [*νεκρός σύνδεσμος*]
6. ↑  «Κέντρο Ελέγχου Mandriva Linux». Mandriva. Αρχειοθετήθηκε από το πρωτότυπο στις 6 Φεβρουαρίου 2010. Ανακτήθηκε στις 18 Μαρτίου 2010.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Οκτωβρίου 2013. Ανακτήθηκε στις 15 Μαρτίου 2010.
8. ↑  «UNetbootin - Universal Netboot In». *SourceForge.net*. Ανακτήθηκε στις 1 Σεπτεμβρίου 2008. . Ξεκινώντας με το Mandriva Linux 2009 Spring, όλα τα ISO αρχεία είναι "υβριδικά" και μπορούν να χρησιμοποιηθούν από USB.
9. ↑  «Σύγκριση εκδόσεων». Αρχειοθετήθηκε από το πρωτότυπο στις 5 Απριλίου 2010. Ανακτήθηκε στις 18 Μαρτίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mandriva Linux** |

* Επίσημη Ιστοσελίδα Αρχειοθετήθηκε 2007-09-02 στο Wayback Machine.
* Ελληνική Κοινότητα Mandriva Linux

  


|  |  |
| --- | --- |
| 

|  |
| --- |
| * Πύλη:Linux
 |

 |